|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **JEDINSTVENI UPRAVNI ODJEL** |
| KLASA: 350-02/18-01/06 |
| URBROJ: 2142-02-03/11-19-18 |
| Punat, 04. lipnja 2019. godine |

Jedinstveni upravni odjel Općine Punat temeljem članka 96. stavka 3. Zakona o prostornom uređenju („Narodne novine“ broj 153/13, 65/17, 114/18, 39/19) i točki III. Zaključka o utvrđivanju Prijedloga II. Izmjena i dopuna UPU3 – građevinsko područje naselja N1 – Centralno naselje Punat, KLASA: 350-02/18-01/06; URBROJ: 2142-02-03/11-19-20 od 03. lipnja 2019. godine objavljuje

**JAVNU RASPRAVU**

**o Prijedlogu II. Izmjena i dopuna UPU3 – građevinsko područje naselja N1 – Centralno naselje Punat**

Javna rasprava o Prijedlogu II. Izmjena i dopuna UPU3 – građevinsko područje naselja N1 – Centralno

naselje Punat provest će se u razdoblju od 17. lipnja 2019. godine do zaključno 28. lipnja 2019. godine.

Javni uvid se može izvršiti tijekom provođenja javne rasprave u zgradi Općine Punat (Narodni dom- Mala sala), Novi put 2, Punat, svakim radnim danom od 9,00 do 14,00 sati. Na javnom uvidu bit će izložen tekstualni, grafički dio i sažetak Prijedloga UPU3 – građevinsko područje naselja N1 – Centralno naselje Punat. Javni uvid u Prijedlog UPU3 moguć je i na web stranici Općine Punat, [www.punat.hr](http://www.punat.hr)

Javno izlaganje radi obrazloženja rješenja iz Prijedloga II. Izmjena i dopuna UPU3 – građevinsko područje naselja N1 – Centralno naselje Punat održat će se dana 18. lipnja 2019. godine (utorak) u zgradi Općine Punat (Narodni dom-Velika sala) s početkom u 18,00 sati.

Pisana očitovanja, mišljenja, prijedlozi i primjedbe na Prijedlog II. Izmjena i dopuna UPU3 – građevinsko područje naselja N1 – Centralno naselje Punat mogu se upisati u knjigu primjedbi koja će se nalaziti na mjestu javnog uvida ili dostaviti na adresu: Općina Punat, Novi put 2, 51 521 Punat, zaključno do 28. lipnja 2019. godine.

Prijedlozi, očitovanja, mišljenja i primjedbe koji ne budu dostavljeni u roku te čitko napisani i potpisani imenom i prezimenom uz adresu podnositelja, neće se uzeti u obzir u pripremi Izvješća o javnoj raspravi.

PROČELNICA

Nataša Kleković, dipl.iur.,v.r.